پرتگال میں گرمی سے ایک ہزار سے زائد افراد ہلاک، یورپ میں متعدد گھروں میں آگ لگ گئی
یونان میں قدیم شہر ایتھنز کے نذدیک تیز ہواؤں کی وجہ سے جنگل میں لگنے والی آگ تیزی سے پھیل رہی ہے۔ جب کہ برطانیہ، جہاں ریکارڈ گرمی کی لہر سے شہری بے حال ہیں وہاں گریٹر لندن کے علاقے میں واقع گاؤں وینینگٹن میں آتش زنی کی وجہ سے کئی گھر تباہ ہو گئے ہیں۔
ویب ڈیسک — جنوب مغربی فرانس میں فائر فائٹرز خطے میں  برس میں سب سے بڑی جنگل میں لگنے والی آگ بجھانے کی کوشش کرتے رہے۔ جب کہ حکام نے ایک شخص کو آتش زنی کے الزام میں گرفتار کیا ہے۔ فرانس میں جنگل میں لگنے والی آگ سے  مربعہ میل کا رقبہ متاثر ہوا ہے جب کہ  ہزار افراد بے گھر ہوچکے ہیں۔ مقامی شہری پاؤل ورچیو جن کا گھر آتش زنی کا شکار ہوچکا ہے۔ انہوں نے خبر رساں ادارے 'رائٹرز' سے بات کرتے ہوئے بتایا کہ وہ امید کر رہے ہیں کہ آگ پر جلد قابو پا لیا جائے گا تاکہ وہ بھی اپنے گھر واپس جا سکیں اور نقصان کا اندازہ لگایا جا سکے۔ یونان میں قدیم شہر ایتھنز کے نزدیک تیز ہواؤں کی وجہ سے جنگل میں لگنے والی آگ تیزی سے پھیل رہی ہے۔ جب کہ برطانیہ، جہاں ریکارڈ گرمی کی لہر سے شہری بے حال ہیں وہاں گریٹر لندن کے علاقے میں واقع گاؤں وینینگٹن میں آتش زنی کی وجہ سے کئی گھر تباہ ہو گئے ہیں۔ رواں برس فروری میں اقوام متحدہ کی جانب سے جاری کی گئی ایک رپورٹ کے مطابق خدشہ ظاہر کیا جا رہا ہے کہ موسمیاتی تبدیلی کے باعث اگلے  برس میں جنگلوں میں آتش زنی کے واقعات میں  فی صد اضافہ ہو سکتا ہے۔ حکام کی توجہ یورپ میں جاری گرمی کی لہر کے انسانی صحت پر اثرات کی جانب مرکوز ہے۔ اس سلسلے میں عمر رسیدہ اور کمزور طبقات پر خصوصی توجہ دی جا رہی ہے۔ پرتگال کی صحت کی اعلی حکام نے خبر رساں ادارے 'رائٹرز' کو بتایا کہ جولائی  سے  تاریخ کے دوران گرمی کی لہر سے تعلق رکھنے والی  اموات ریکارڈ کی گئیں۔ لزبن یونی ورسٹی میں سائنس کے ریسرچر کارلوس اینٹیونز نے 'رائٹرز' کو بتایا کہ اعداد و شمار سے ظاہر ہوتا ہے کہ عمر رسیدہ افراد اس گرمی کی لہر سے سب سے زیادہ متاثر ہو رہے ہیں۔ ان کےبقول ’’موسمیاتی تبدیلی کے ساتھ ساتھ اموات میں بھی اضافے کا امکان ہے اس لیے ہمیں عوامی صحت کو مدنظر رکھتے ہوئے اس کے اثر کو محدود کرنا ہے۔ ‘‘ ماہرین کا کہنا ہے کہ رات کے دوران بھی گرم درجہ حرارت کی وجہ سے یورپ بھر میں فائر فائٹرز کو آگ پر قابو پانے میں مشکلات کا سامنا ہے اور بلند درجہ حرارت کی وجہ سے ایک بڑی آبادی کو بھی صحت کے مسائل کا سامنا ہے۔